
Rojnameya panzdehrojî ya siyasî, çandî û giştî 



Cejn û Sersala We Ya Nû Pîroz Be 


Bi boneya cejna pîroz ya Qurbanê, em pîrozbahiyên xwe ên 
herî germ pêşkêşî hemû Misilmanên cîhanê û Kurdistanê 
dikin. Herwiha sersala nû ya Zayînî(2007)'an ji hemû gelên 
cîhanê re pîroz dikin. Em hêvîdar in ku sala nû ya Zayînî bibe 
sala aştî, tebayî, azadî, wekhevî û cihgirbûna demokrasiyê di 
cîhanê de... Desteya Weşanê ya Agirî 


Partiya Demokrat ya Kurdistana Iranê diweşîne 


Sedam Husên Hat îdamkirin 




Biryarnameya 


Jin U Bizava Neteweyî 
Ya Kurd... 


Daxuyaniya Defiera Siyasî Va 
PDK îraöê Derhe^ 


Axavtina Rêzdar Hesen Şerefî, 
Cihgirê Sekreterê Giştî Yê PDK 
îranê Di kê Û Resma 26’ê ^ 
Sermawezê... \ 


Cejna Du Cejn.„ 


- Buş pêşwazîya 
îdamkirina Sedam kir 

- Di sala 1988'an de 
Sedam Husên dest bi 
operasyona Enfal kir û bi 
hezaran Kurd qir kirin... 

- Di dema îdamkirinê 
de Sedam nexwestiye 
tûr bixin serê wî 

- Îsraîl û îran: 
îdamkirina Sedam 
serkeftina edaletê ye 

- Lîbya 3 rojan şînê 
girê dide 

Serok Wezîrê îraqê, Nûrî 
El Malikî di daxuyaniyeke 
taybetî de ragihand ku roja 
Şemî 30.12.2006'an Serokê 
îraqê yê rûxandî, Sedam 
Husên bi sûçê kuştina 148 
Şîîyan li Duceylê di salên 
80'an de hate îdamkirin. 

El Malikî bang li piştgirên 
Sedam kir û got: Werin tevlî xebata siyasî bibin û dev ji terorîzmê berdin. 

Hate ragihandin ku daleqandina Sedam Husên li derveyî Navçeya El Xadra çê bûye. 

Musteşarê Ewlekariya netewî ya îraqê, Muwefeq El Rubeyî jî got: Sedam Husên di dema 
daleqandinê de li berxwe nedaye. 

Li gora çavkaniyeke din, dê birayê Sedam Barzan El Tekrîtî û Ewad Bender jî dê piştî 
cejna Qurbanê werin darvekirin. 

Herwiha hat ragihandin ku termê Sedam Husên bi firokeyek Amerîkî birine Tekrîtê û li wir 
teslîmî eşîra wî kirine. Hêjayî gotinê ye ku termê Sedam li bajarokê Oce li nêzîk Tekrîtê hatiye 
veşartin. 

Mehkûmbûna îranê Ji Aliyê Dadgeha Federal 

Ya Amerîka 

Dadgereke Dadgeha Federal ya Amerîka, Rays 
Lambêrt, dewleta îranê di êrîşa li ser binkeya 
hêzên Amerîkî li Erebistanê ku têde 19 kes hatin 
kuştin, tawanbar kir. 

Dadger Rays di hukmê xwe de daye zanîn ku 
îranê di teqîna sala 1996'an ya li bajarê Zehran a 
Erebistana Seûdî de dest hebûye, lewra divêt 254 
milyon dolaran weke ceza ji malbatên goriyên 
bûyerê re bide. Navhatî hukmê xwe li gor 

belgeyên polîsê Federal yê Amerîkayê(FBI) daye. 

FBI [i ser vê bawerê ye ku rêxistina Ewlekarî ya Iranê û rayedarên payebilind yên 
Komara Îslamî bernameya êrîşa ku têde 19 kes hatin kuştin, darêtine û bo vê kiryarê ji 
girûpa Hizbula a Erebistanê mifah standine. 

Di hukmê dadger de îşare hatiye kirin ku îran ji kiryarên terorîstî piştevaniya malî û 
leşkerî dike û ji bo encamderên wê, nasname û belgeyên qelp û ceilî amade dike. 

Hêjayî gotinê ye ku Lambert 3 salan berî niha jî li hukmeke din de îran bi berpirsiyarê 
êrîşek wekhev di sala 1983'an li Lubnanê de zanî ku bû sebeba mirina 241 leşkerên deryayî. 

SIYASÎ 


Daxuyaniya Deftera Siyasî Ya PDK îranê Derheq Biryarnameya 

/V /V 

Konseya Ewlekariyê Li Dijî Komara Islamî Ya Iranê 


W elatiyên rêzdar! 

Azadîxwazên îranê! 

Civatên xebatkar yên xelkê 

Kurdistanê! 

Piştî çend mehan bas û nîqaş, gelaleya 
sepandina cezayan bi ser Komara Îslamî ya 
îranê de ku ji aliyê welatên Îngilîstan, 
Fransa û bi hevkariya Almaniya hatibû 
amadekirin, bi sedema hinek têdîtinên Çîn 
û Rûsiyayê çend caran guhertin bi ser de 
hat, aqibet roja şemî, 23.12.2006'an, ji 
aliyê endamên Konseya Ewlekarî ya 
Rêxistina Neteweyên Yekbûyî ve bi 
dengdaneke giştî hate pejirandin. 

Ev biryarname li pey ew hemû hewl û 
xebatan hat dayîn ku civaka cîhanî ji bo 
destberdana Komara Îslamî ji zengînkirina 
Uraniyûmê ji xwe nîşan da, lê ji aliyê 
Komara Îslamî ya îranê ve hatin 
bêencamkirin û bersiva ret bi wan hate 
dayîn. 

Biryara 1737'an ya Konseya Ewlekarî ya 
RNY şandina hemû cure alav û amûran ji 
bo îranê ku têkilî bi biryarnameyên Etomî 
yên îranê ve hebe, qedexe kiriye. Her 
wiha ev biryare hişyariyê bide rejîma 
Komara Îslamî ku heke heta du heyvên din 
meyandina Uraniyûmê nerawestîne, li gorî 
benda 47'an ya Destûra Rêxistina 
Neteweyên Yekbûyî dê tevî dorpêçkirinên 
zêde û berfirehtir di warên aborî, 
peywendiyên dîplomatîk, veguhastin û 
hatin û çûnê berbirû bibe. Her li gorî vê 
biryarê ji bo kes û saziyên ku bi dûr ji 
zêrevaniya Ajansa Vejena Etomê ya 
Navneteweyî (IAEA), di xebat û pirojeyên 
Etomî û mûşekçêkirinê yên îranê de 
beşdariyê dikin, cezayê destbiserdegirtina 
heyîna wan hatiye dan. 

Her çiqas biryarnameya Konseya 
Ewlekarî ya Rêxistina Neteweyên Yekbûyî 
derheq cezakirina Komara Îslamî ya îranê 
vê gavê pêka leckirin û serhişkiyên Komara 
Îslamî li hember civaka navneteweyî nerm 
û jar e, lê serbarê vî halî jî eger weke 
yekemîn gava dijkiryar li hember rejîmeke 
dîktator û serberdayî mîna Komara Îslamî 
were dîtin, girîngî û nirxa taybet bi xwe 
heye. Her eva ku endamên Konseya 
Ewlekariyê bi tevahiya dengan (her j.5 
dengan) biryara cezakirina Komara Îslamî 
dipejirînin, tê wê wateyê ku vê rejîmê 
naverok û cehwereke dîktatorane heye û 
pêbendê tu pesendkriyên navneteweyî nîn 
e û hewce ye bihê cezakirin, ew dengdana 
giştî ya Konseya Ewlekariyê jî di demekê de 
ye ku welatên Çîn û Rûsiayyê 
berjewendiyên zaf di îranê de û têkiliyeke 
xurt tevî Komara Îslamî hene, serbarê vî 
halî jî dîktatorî û leckirinên vê rejîmê heta 
qasekê ye ku ew du welat û dewletên wekî 
wan, jî nikarin ji bilî sivikkirin û lawazkirina 
biryarên li terzê vê biryara Konseya 
Ewlekariyê çavê xwe ji esla pirsê û 


naveroka vê rejîmê bimiqînin. 

Bi liberçavgirtina dijkiryara Komara 
Îslamî ya îranê li hember vê biryara 
Konseya Ewlekarî ya Rêxistina Neteweyên 
Yekbûyî û bi girîng nehesibandin û 
bênirxkirina wê ji aliyê rejîmê û biîsrarbûn 
û tekezkirin li ser domandina 
dewlemendkirina Uraniyûmê, wisa tê 
xuyakirin ku civaka cîhanî bêtir bîne ser vê 
baweriyê ku ew rejîme bi hêsanî daxwaza 
saziyên navneteweyî berçav nagire û heke 
pêve micidtir nelivin, tevnegerin, gef û 



metirsiyên wê ji bo civaka navneteweyî dê 
zêdetir bibin, lêre de ye ku wisan tê 
xuyakirin Konseya Ewlekarî ya Rêxistina 
Neteweyên Yekbûyî gaveke din jî li çey vê 
pêngavê de li dijî Komara Îslamî ya îranê 
bavêje û encama wan dijkiryaran jî ne ron 
û diyar in, ku dê endamên wê îranê bi tu 
rewşekê re berbirû dike, tenê eva nebe ku 
berpirsiyariya heçrewşeke nexwetî dikeve 
ser milê Komara Îslamî ku bi domandina 
leckirin û fitne û têkdreriyên xwe, îranê bi 
kirîzeke taybet re rû bi rû dike. 

Bêguman hewildan û xebata Konseya 
Ewlekarî ya Neteweyên Yekbûyî ji bo 
berlêgirtin li bidestxistina çekên Etomî ji 
hêla Komara Îslamî, girîng û pireseke 
hestiyar e, lê bicî û pêwîst e ev rêxsitine vê 
rastiyê jîji berçav bigire ku metirsiyên 
Komara Îslamî bo ser civaka Cîhanî û 
ewlekariya herêmê û neteweyên îranê tenê 
li hewildana rejîmê ji bo bidestxistina çekên 
Etomî bertesk nabe. Ji ber ku beşeke mezin 
û berçav ya metirsiya terorîzmê ku niha 
civaka navneteweyî digel de berbirû maye, 
ji bo rejîma Komara Îslamî ya îranê wekî 
rejîmeke terorîst û terorîstperwer vedigere. 
Rejîmek ku deste û girûpên terorîstî xurt û 
bihêz dike û ji wan re pêwîstî û îmkanatan 
pêk tîne û di vê derbarê de maytêkirinê di 
kar û barên hundirîn ên welatên herêmê 
wekî Lubnan, îraq, Filistîn û gelek cihên din 
dê dike û li wan deran fitne û têkderiyê çê 
dike bona vê çend ku aştî û aramî û ewlehî 
di van welatan û di vê herêmê de cihgir 


nebe. Di der barê neteweyên îranê de, 
rejîma Komara Îslamî, wekî rejîmeke 
paçverû, dijî mirov û binpêkerê maf û 
azadiyên gelên îranê tevdigere û bi kiryar 
îran yê kiriye girtîxaneyeke mezin ji bo gişt 
îraniyan û di nava vê zîndana mezin de jî 
sedan û bigire hezaran girtiyên din yên 
çalak û xebatkarên siyasî û azadbîr û 
azadîxwazên welat û xorten ser bi 
neteweyên mafxwaz ên îranê tejî kirine, 
lewra nefsa hebûna rejîmeke wiha bi xwe ji 
çeka Etomî zêdetir cihê tirs, xetere û gefê 
ye û nabe civaka cîhanî û nemaze Konseya 
Ewlekarî ya Rêxistina Neteweyên Yekbûyî 
vê pirsa girîng berçav negire û li hemberî 
wê de xemsar yan sisthelwest be. 

Xetera hebûna çeka Etomî di destê 
rejîma Komara Îslamî de jî rast ji bo kakil û 
naveroka vê rejîmê vedigere, nek bo hebûn 
û nebûna çekên cur bi cur û heta tevkuj. 

Em serbarê vê çendê ku biryara 
1737'an ya Konseya Ewlekarî ya 
Neteweyên Yekbûyî li gorî leckirinên rejîma 
Komara Îslamî ya îranê derheq civaka 
navneteweyî wekî cezayeke pir sivik û 
nepêwîst dizanin, lê serbarê vî halî jî 
piştgiriyê jê dikin. Em hêvîdar in ev gava 
Konseya Ewlekarî ya Neteweyên Yekbûyî 
bibe destpêka gavên micidtir ên din ji bo 
kontrolkirin û çavdêriya milhurî û 
serberdayîbûna vê rejîmê. 

Her wiha em li benda vê çendê ne ku 
Konseya Ewlekarî ya Rêxistina Neteweyên 
Yekbûyî, zext û givaşxistina bo ser Komara 
Îslamî ya îranê tenê di çarçoveya doza 
çeka Etomî û xebat û çalakiyên gumanbar 
ên vê rejîmê de bertesk neke, belkî bi 
awayekî hêja û berfireh li pirsa mafên 
mirovan û maf û azadiyên neteweyên 
bindest û zulmlêkirî yên îranê re binêre ku 
bi awayên herî tund ji aliyê Komara Îslamî 
ve tên binpêkirin. 

Xortên gelên îranê û yek ji wan 
neteweya Kurd li Kurdistana îranê, mirovên 
aştîxwaz û azadîxwaz in ku jj bo maf û 
azadiyên xwe li dijî Komara Îsslamî ya 
îranê û bo avakirin û anîne serkara 
sîstemeke demokratîk di îraneke Federal de 
dixebitin. Alîkarîkirin bi neteweyên 
azadîxwaz ên îranê ji bo hilweşandina 
rejîma Komara Îslamî û gihîştin bi armanc û 
xweziyên wan, hevkarîkirin bi cîgirbûna 
aştî û demokrasî di herêmê de û bi 
dûrketina civaka cîhanî ji gef û metirsiyên 
çekên Etomî, terorîzm û fitne û têkderiyên 
Komara Îslamî ya îranê ye. 

Partiya Demokrat Ya Kurdistana 
îranê 

Deftera Siyasî 

26.12.2006 

05.10.1385 

SIYASÎ 


Rêzdar Hesen Şerefî, Cihgirê Sekreterê Giştî Yê PDK îranê Di Rê Û Resma 26'ê Sermawezê, Roja Pêşmergeyê Kurdistanê De: 

“PÊŞMERGE SEMBOLA XEBATA NETEWEYA KURD DE” 


H Hevalên hêja! 

Xûşk û bîrayên rêzdar! 

îro 26'ê Sermawezê, Roja 
Pêşmergeyê Kurdistanê, roja 
bibîranîn û balkişandin bi ser xislet û 
taybetmendiyên Pêşmerge û roja rêzgirtin li 
fîdakarî û xwegorîkirina xortên têkoşer û 
xebatkar ên neteweya me ye. Bi vê hinceta 
pîroz ve, ez ji aliyê rêberiya PDK îranê, 
pîrozbahiyê ji hemû Pêşmergeyên 
Kurdistanê bi giştî û nemaze Pêşmergeyên 
leheng û fîdakar yên partiya me dikim. Her 
wiha pîrozbahiyê ji civatên xebatkar yên 
Kurdistanê dikim ku evladên wan di refa 
Pêşmerge de ne û parêzer û perwerdekerê 
Pêşmergeyê Kurdistanê ne. Pêşmerge kê 
ye ku em rêz û hurmetê jê digirin û rojekê 
bi navê wî diyarî dikin? 

Pêşmerge ji bo wan kesan ku li 
Kurdistanê dûr in an tevî nav û 
taybetmendiyên Pêşmerge û erkên wî 
nenas in, renge bi hêsanî wisan bifikirin ku 
tenê hêzeke çekdar e, wekî hemû ew 
çekdarên ku di refa hêzên çekdar ên 
welatan de cihgir bûne. Lê ma gelo 
Pêşmerge hêzeke çekdar yê bi vî awayî ye? 
Şirove û dahûrandineke biçûk bi hêsanî ji 
me re derdixe holê ku Pêşmerge çi hêzeke 
çekdar e û hilgirê çi bîr û baweriyekê ye û ji 
bo çi armancekê dixebite? Ew çekdarên ku 


jiyanê di rêya azadî û bexteweriya gelê xwe 
de hilgirtiye, berdaye. Heke ew hêzên ku 
me qala wan kir, di welatên dîktator de, 
parêzerên desthilata dîktatoriyê ne, 
Pêşmerge rast berevajî vê çendê li hember 
wan hêzane de ye, li hemberî dîktatoriyê 
de ji bo bidestveanîna azadî û demokrasiyê 
xebatê dike. Eger di gelek welatan de, hêza 
çekdar ya leşkerî tenê karê wê xebata 
leşkerî ye û ji siyasetê dûr tên ragirtin, 
Pêşmerge xwe mirovek mirovhez yê siyasî 
ye, xwedî bîr û bawer e, azadîxwaz e. 

Lewra ye heke em bixwazin gelek bi kin û 
kurtî û di hevokekê de bibêjin, Pêşmerge 
kê ye: Em dikarin bibêjin Pêşmerge xortê 
neteweyeke bindest wekî neteweya Kurd e 
ku ji azadiyê bêpar, mafên wî hatine 
binpêkirin, dîktatorî bi ser de zal e, heta 
hewl û cehda helandina nasnameya 
neteweya wî tê dayîn. Ew xortê wî gelî ye 
û hest bi nebûna azadiyê, binpêkirina maf 
û tirsa helandin û ji holê rakirina 
nasnameya neteweya xwe dike, hest bi vê 
çendê jî dike ku divêt ji bo azadî û serbestî 
û ji holê rakirina wan hemû zulm û stem û 
metirsiyên li ser neteweya xwe xebatê bike, 
ne tenê bi kiryar xebatê dike, belkî di xebat 
û tekoşîna hemû xortên neteweya xwe de 
ku bi awayên cur bi cur dimeşînin, di ref û 
çepera herî pêş ya wê xebatê de ye. Ji ber 





Koma ciwanên Demokrat di dema xwendina sirûda netewî ya Ey Reqîb 
di Roja Pêşmergey Kurdistanê de * " 


vê çendê ye ku 
dibêjin: 

"Pêşmerge 
xorteke xwedî bîr 
û bawer yê Kurd 
e ku ji bo 
armancê dixebite 
û ji bo 

berxwedanîkirin ji 
neteweya xwe li 
tev şekl û 
metodên xebatê û 
yek ji wan xebata 
çekdarî mifahê 
distîne". 

Bê sebeb nîn e 
ku nav û peyva 
Pêşmerge, ne 
tenê li Kurdistanê 


di refa hêzên çekdar ên welatan, nemaze 
wan welatan de ku desthilatdareke dîktatorî 
bi ser wan de zal e, em dibînin ku parek ji 
wan hêzan bi neçarî hatine girtin û bi darê 
zorê di refa hêzên çekdar de hatine 
cihgîrkirin. Lê ma gelo Pêşmerge bi zorî û 
mecbûrî di vê ref û çeperê de cihgir bûye? 
Pêşmerge bi dilxwaza xwe û ji bo armancên 
xwe di vê sengerê de cihgir bûye. Heke ew 
hêzên ku min qala wan kir, ji ber vê çendê 
di refa hêzên çekdar ên welat û dewletan 
de weke kar, pîşe û xebitîn cihgir bûne, ji 
bo dabînbûna debara jiyana xwe ew kare 
kirine, rast berevajî vê yekê, Pêşmerge dest 
ji kar, jiyan û hemû îmkan û heyiniyên 


yan ji bo azadîxwazên welatê me, belkî di 
çanda gelek neteweyên din de jî cih girtiye 
û gava ku ev peyve di her çand û kulturekê 
de û bi her hincetekê were gotin, qelafet û 
rûçikê mirovek şoreşvan, azadîxwaz, 
xwebextker, xwe nehezker û gelhez tê 
berçavan û dixuye. 

Silav li Pêşmerge baskê xurt û 
biqawet yê gel 

Pêşmerge ku wekî sembola xebata 
neteweya Kurd xwe derxistiye, hin caran 
tenê ger basa Kurd tê kirin, ne tenê 
Pêşmerge, belkî heta ji hemû Kurdan weke 
Pêşmerge dinêrin û ew kesên neyar in an 



heta neşareza ne, li ser vê baweriyê ne ku 
Kurd avîndarê lûleya germ û qundaxa req 
ya tivingê ne. Na, Kurd neteweyek 
aştîxwaz, azadîxwaz, mafxwaz e, amade ye 
di pêxema aştî, azadî û mafxwaziyê de 
xebat û fîdakariyê bike û canê xwe bext û 
gorî bike. Eva xislet û taybetmendiya her 
xorteke neteweya Kurd e ku di çepera herî 
ya pêşîn wan de Pêşmerge cihgir bûye. 

Heke em bixwazin bibêjin ku kîjan roj, Roja 
Pêşmerge ye û me jêve be ku divêt em 
rojekê diyarî bikin ku di wê rojê de, 
Pêşmerge hemase afirandibe, parêzvanî ji 
maf û şeref û rûmeta neteweya xwe kiribe, 
dijkiryareke xuya û berbiçav li hember 
dîktatorî û desthilata zordariyê de ji xwe 
nîşan dabe, divêt em gişt rojên salê bi navê 
Pêşmerge bikin, ji ber ku tu rojek nîn e ku 
Pêşmerge tê de hemase nekiribe, 

Pêşmerge xwîn nedabe, fîdakarî, 
xwegorîkirin û jiyan li ser destdanîn ji xwe 
nîşan nedabe. Lê ya girîng eva ye ku hemû 
xelkê Kurdistanê û heta tev azadîxwaz û ew 
kesên ku gelê Kurd dinasin, yên ku tevî erk 
û taybetmendiyên Pêşmerge nasiyar in, di 
rojeke taybet de bihev re û bi ser hev rêz û 
hurmetê li Pêşmerge bigirin û bona vê 
armancê rojeke taybetî diyarî bikin. 
Diyarîkirina rojekê bi navê Pêşmerge, 
xelata herî biçûk û kêm e ku gelê wî û 
azadîxwaz dikarin bi vî xortê xebatkar û 
fîdakar yê neteweya me bide. Di nava gelê 
Kurd de jî roja 26'ê Sermawezê ji bo vê 
merem û armancê hatiye diyarîkirin. 

Çima roja 26'ê Sermawezê? Ji ber ku 
hemû rojek hêjayî vê çendê ye ku bi navê 
Pêşmerge bihê kirin. Pêşmerge hêjayî vê 
çendê ye ku hemû rojekê rêz û qedr jê 
were girtin. Bîst û şeşê Sermawezê rojek e 
ku têde hêza çekdar ya Kurd, cihwarê dawî 
yê desthilata hikûmeta Pehlewî li bajarê 
Mehabadê yanî Şehrebaniya wî bajarî ji 
holê rakir û rewş ji bo desthilateke 
neteweyî pêk anî, hêzek ku piştre navê 
pîroz yê Pêşmerge jê hate bexşandin. Di 
wê rojê de ala Kurdistanê hat hildan, 
alayek ku heta niha jî Pêşmerge û xortên 
gelê Kurd di bin siya wê de xebatê dikin û ji 
bo bilindragirtina wê dixebitin. Wê rojê ku 









a 

di sala 1945'an de, him cihwarê dawîn yê 
desthilata Pehlewî ji holê hate rakirin, him jî 
ala Kurdistanê hate hildan, di sala 1984'an 
de, ji aliyê PDK îranê ve weke Roja 
Pêşmerge û qedr û rêzgirtin ji Pêşmerge 
hate diyarîkirin. Lewra Partiya Demokrat 
hem avakerê hêza Pêşmerge û hem 
diyarîkerê Roja Pêşmerge ye. 

Silav li Partiya Demokrat ya 
Kurdistana îranê 

Xebata gel û neteweya me di nava 
qonaxên cur bi cur ên dîrokî de derbas 
bûye û di her qonaxekê de bi alav û 
amûrên wê demê xebat kiriye, gelek 
guhertin bi ser dinyaya îro de hatiye, 
awayên cuda cuda ên xebatê jî li rêya me 
ne, çeper û meydanên cur bi cur ji bo 
xebat û tekoşînê bo azadî û rizgarî û bi 
armanca bidestveanîna hêvî û xweziyên me 
di ser rêya me de ne. 

Qet me xebata xwe bi yek awayê taybet 
ne girêdaye. Pêşmergeyê Kurdistanê jî tu 
car siwarçakê meydanekê û tenê qad û 
çeperek li xebat ji bo azadî û rizgariyê 
nebûye. Li wî cihî ku hewce bûye, 
berxwedaniyê bike û xwînê bide, leheng û 
qehremanê çeper û meydana şerê çekdarî 
bûye. Mînak û nimûneya fîdakarî û 
xwegorîkirinê bûye. Niha jî di her 
meydanekê de ku pêwîst be, di warê siyasî, 
ragihandin û piropagendeyê, dîplomasî, 
zanist û zanîn û xwepêelimandinê ve 
Pêşmerge hatiye fêrkirin û hîn bûye û 
xwediyê wan hemû taybetmendiyan e ku 
gerek Pêşmergeyeke vî serdemî hebin, 

Hêja Hesen Şerefî: 

“Pêşmerge dest ji kar, 
jiyan û hemû îmkan û 
heyiniyên jiyanê di rêya 
azadî û bexteweriya gelê xwe 
de hilgirtiye, berdaye” 

divêt em ji vê çendê bêtir ji bo vê meremê 
bihewlînin. Nabe em di roja rêzgirtin ji 
Pêşmerge de bas ji civatên xelkê 
Kurdistanê nekin, yên ku Pêşmergeperwer 
û penahderê Pêşmerge ne, yên ku xizm û 
kes û kar û xizmên Pêşmerge ne û 
Pêşmerge dihebînin û dihevînin, Pêşmerge 
ji bo lêre û wir vediguhezin, yên ku nan ji 
devê zarokên xwe vedigerînin, ji bo 
Pêşmerge şandine û bo Pêşmerge 
dihinêrin, yên ku evladên xwe di refa 
Pêşmergeyê Kurdistanê de cîgir kirine. 
Dehan û sedan çîrok û dastanên wilo ji 
fîdakariya yek bi yek ya civatên azadîxwaz 
ên xelkê hene ku mil bi milê Pêşmerge 
kirine û ji bo serkevtina Pêşmerge encam 
dane. 

Neteweyek ku bi vî awayî ji bo azadî û 
serbestiyê xebatê dike, xortê wiha jî di 
çepera pêşîn ya xebatê de cihgir bike, 
gelek xwezayî û normal e ku Pêşmergeyên 
wî gelî serkevtinê bidest bixin, nemaze 
çaxekê ku civatên xelkê Kurdistanê 
herdem û heta ser piştevanê Pêşmerge û 
piştgirê Partiya avaker ya hêza pêşeng û 

diyarîkerê Roja Pêşmerge bibin. 

Silav li civatên xelkê Kurdistanê 

Silav li hemû ew kesên ku bîr û fikra 
wan ji bo azadiyê, hewl û cehda wan 
bidestxistina mafê neteweyî û kar û xebata 
wan di rêya serkevtina xebata neteweya 
wan de ye. 

Hevalên hêja û ezîz! 

Heke em bixwezin basa tevaya wan 
taybetmendiyên ku rûçik û kesayetiya 
Pêşmerge pêre tê naskirin, hemû ew erk û 
wezîfeyên ku pêvajoya xebata 
azadîxwazane ya gelê Kurd de li ser mil û 
stûyê Pêşmerge ne û biencam digehîne, 
heta bi fîdakirina sermaya herî hêja û 
giranbiha ya jiyanê, ew jî canê wî ye, bikin 
û bînin zimên, renge ne vegotina min û ne 
jî delîve û demeke wekî îro bikare bersivder 
bibe. Ez hêvîdar im rojekê di azadî û 
rizgariya neteweya me de dehan çîrok, 
pirtûk û fîlm û hwd... ji fîdakariya xelkê 
Kurdistanê û tevaya ew kar û xebatên ku 
Pêşmerge kiriye û di encamdan wan de gel 
alîkar bûye, werin berhev û tomarkirin. 

Em hêviya vê çendê dixwazin û erxayîn 
in ku heta heta Pêşmerge dê xweştiviyê 
civatên xelkê Kurdistanê bibe, dê navê wî 
pîroz û qedirbilind bibe û xelkê Kurdistanê 
heta heta dê piştevanê xortên xebatkar û 
xwegorîker ên xwe di rêza pêşîn ya xebatê 
de bibin. Dema em li pêvajoya dîrok û 
xebata Pêşmerge dinihêrin, em dibînin tijî ji 
fîdakarî û cangorîkirin e, heta em bihostek 
ji axa Kurdistanê nabînin ku bi xwîna paqij 
ya şehîdek Pêşmerge an xorteke Kurd 
rengîn û sor nebibêt. Em girtîxaneyeke 
rejîmê nabînin ku xorteke xebatkar yê Kurd 
yan Pêşmergeyek têde nehatibe bendkirin. 
Ew kesane jî ku di van reşçalane de bimînin 
û bêtirs û biwêr mane, li ser armancên 
neteweya xwe biîsrar in û li ser rêbaza gelê 
xwe mane û berxwedaniyê dikin û serê xwe 
natewînin. 

Çepera Pêşmerge tenê ne yek qad e, 
gelek in. Girtîxane ji bo Pêşmerge û ji bo 
xortên Kurd çeper e, xwendingeh û civak 
senger in, hemû ji bo xebat û pêşveçûnê, 
bo gihîştin bi azadiyê, bo serbestî û 
rizgariya neteweyî û bexteweriya gelê me 
çeper û senger in. 

Rê û resma cejn û şahiyê ye, ji vê yekê 
bêtir dema we nagirim, gotinên xwe bi vê 
yekê bidawî tînim ku silavan bişînim bo 
Pêşmerge baskê biqawet û bihêz yê gel. 

Silav li girtiyên siyasî û ji malbatên 
qedirbilind ên şehîdan û Pêşmergeyên 
Kurdistanê. 

Silav li PDK îranê, avakerê hêza 
Pêşmerge û diyarîkerê Roja Pêşmergeyê 
Kurdistanê. 

Silav li civatên xelkê Kurdistanê pişt û 
penaha herdemî û heta heta ya hêza 
Pêşmergeyê Kurdistanê. 

Her şa û kêfxweş bin - ev roja pîroz ji 
hemû aliyekê pîroz be. 

26.19.1385 

17.12.2006 


Daxuyaniya Bîroya PDK îranê Ya 
Nûnerayetiya Derveyî Welat: 

“Divêt Komara Îslamî Seba 
Cinayetên Dijî Mirovahiyê 
Li Dadgeheke Navneteweyî 
De Were Mehkemekirin” 



Dîmenek ji cinayeta hêzên Kurdkuj yên 
Komara Îslamî di sala 1979’an de 


Roja 28.11.2006'an, rojnameya "Wall 
Street Journal Online"ê hindek wêne 1] ser 
kuştinên bikom yên xelkê Kurdistana îranê 
ji aliyê hêzên dijî gelî yên Komara Îslamî ya 
îranê ve, weşandine ku perdeyeke her 
çend biçûk li ser cinayetên vê rejîmê li dijî 
gelê Kurdistanê rakiriye (hildaye). 

Hêzên rejîmê piştî derkirina 
biryara"cîhad"ê li aliyê Xumeynî ve li dijî 
gelê Kurd, bi awayeke hov û berfireh 

destavêtin 
kştin û 
komkujiya 
xelkê li gund û 
bajarên 
Kurdistanê de. 

Piraniya 
cinayetên han 
dûr li wijdana 
hişyar a xelkê 
cîhanê û li 
dîrokê de 
veşartî man. 

Ev para kêm li 
van belgehên her çend biçûk ku ji aliyê 
wênegirek nenaskirî ve li cîhanê de 
belavbûn, bû hegera birîndarbûna wijdana 
mirovahiyê. 

Yekji van wênegirên nenaskirî, birêz 
Cehangîr Remzî ye, ku van rojan û bi 
boneya wergirtina xelata "Plîtzêr", wêneyên 
wî di malperên înternetî de hatin weşandin. 

Piştî 27 salan bêdengiyê niha Cehangîr 
Remzî, xwe bi bîr û raya giştî re nasandiye, 
PDK îranê ji tev Komeleyên parêzer ên 
mafên mirovan û herwiha organên 
navneteweyî dixwaze ku berpirsên vê 
rejîmê li dadgeheke navneteweyî de yên ku 
şahîdên weke Remzî, tê de amade bin, 
mehkeme bike. 

PDK îranê di vê derheqê de amadeyê 
hemû cure hevkariyekê ye tevî civaka 
navnateweyî û kom û komeleyên parêzer 
ên mafên mirovan. 

PDK îranê Nûnerayetiya Derveyî 
welat - Parîs 

21.12.2006 

Cejna Du Cejn 


i Selîm Zencîrî 

rondik24@yahoo.com 

D emeke dûr û dirêj e ku Îranî û gelek 
civakên din li destpêka demsala 
zistanê de yad û bîranîna şevekê 

pîroz dikin ku di nava gelên cur bi cur de 
nav û ramaneke xasmanî heye. Li îran û bi 
taybet di nava Kurdan de şeva destpêka 
zistanê bi şeva Çile yan şeva Yeldayê 
hatiye bi nav kirin. 

Çima şeva çile? Bi baweriya îraniyan, 
peydabûna agir ji aliyê Hûşeng, Şahê 
Pîşdadiyan li 10'ê Rêbendanê de bûye, ji 
ber vê ku navbera destpêka meha 
Befranbarê heta 10'ê Rêbendanê 40 roj e, 
kal û pêşiyên me ew 40 rojên yekem bi 
Çileyê mezin û 20 rojên dawîn yên heyva 
Rêbendanê jî bi çileyê biçûk navkirine. 

Gotineke pêşiyan di vê derheqê de heye 
ku wiha dibêje: 


tarîtiya şevê. Lê di destpêka zistanê de, roj 
dîsan ber bi Bakûrê Rojhilatê vedigere û 
encama vê jî zêdebûna jiyê ronahiyê û 
kurtbûna jiyê şevê ye. Belê Yelda şevek e 
ku bi hemû zulm û zordariya xwe avisê rojê 
ye, Yelda dawiya berxwedaniya zulmê û 
desthilata şevê ye. Yelda cejna tancxistina 
ser serê rojê bi hinceta padişahiya 
ronahiyê ye. 


Bîranîna şevek pir ji eşq û ronahî, belê 
yelda pêgiran û biheml e, pêgiranê mêrxas 
û aştîxwazekji cinsê ronahiyê, û navdarek 
ji bihişta bizirbûyî ye, pêgiranê xebatkarekê 
ye ku bi hewar û nalîna dayîkên welat de 
hat. Belê yeldaya biheml, egîdek, 
Pêşmergeyek, lehengek, zanayek, rêberek, 
Pêxemberek û Dr. Qasimloyek bo me 
Kurdan anî dinê û stêrka pirnewreq ya 
asîmanê Kurdan teyîsand, ew stêrka ku bû 
roja hêvî û omîda gel. 

Hêdî hêdî pirîşk û tîrêjên roja me, 
derdor jî vedigirt û welat ronahî dikir ku 
çevê tarîperestan karîna dîtina ronahî û 
germahiya roja Kurdan nebû. Lewma 
stêrka Kurdan rijandin, moma temenê wî 
vemirandin û koşa dayîkên welat tejî ji 


"Çil çile ye, bîst beçe 
ye, çilên din û hindên 
din, cewab hat bihar 
hat. 

Peyva Yelda jî di bingeh de Siryanî ye û 
tê wateya zayîn û ji dayîkbûnê. Ev peyve di 
zimanê Romî de bi "Noêl û Natalîs" hatiye û 
bi wateya zayînê ye. 

Yelda cejneke kevnar ya Aryayiyan e û 
vê şevê bi cejna li dayîkbûna Mêhr Mîtra 
dizanin. Pêrewên Mîtra hezar salan berî 
niha ev cejna pîroz kirine û di çanda xwe 
de cih dane. 

Bi hatina ayînên din jî vê şevê pûte û 
girîngiya xwe ji dest neda û bû bi parekji 
kultur û dîroka gelan. Romî piştî tevlîbûna 
bi Mesîhiyetê, heya 300 salan tu rojeke 
diyarîkirî weke rojbûna îsa Mesîh nedinasîn 
û her rojbûna Mîtra pîroz dikirin û ramana 
ewqas cihgirtî bibû ku destê Kilîseyan 
derheq şoştin û paqijkirina vê cejnê di 
mêjiyê xelkê de girê dabû û Kilîse neçar 
man ku di sedsala 4'an de vê cejnê bi 
rojbûna Mesîh nîsbet bidin û bi sala taze 
yan cejna Kirîsmesê navkirin (Kirîst navê 
yekem meha sala wan e). Cihûyên îranê jî 
hevdem digel şeva Yeldayê de cejna 
"îlenot"ê ku gelek şibhê Yeldayê ye, birêve 
dibin. 

Di rojhejmara dîrokê de, şeva Yelda bi 
dirêjtirîn şeva salê tê hesibandin, midehê 
tarîtî di vê şevê de 15 seet û 54 deqîqe ye. 
Çunku roj li livîn û bizava salaneya xwe de 
li dawiya demsala payîzê bi nizimtirîn cihê 
şefeqê di Başûra Rojhilatê digihîje ku dibe 
sedema kurtbûna rojan û zêdebûna dema 


Li gor edet û tîtalên kevnar di vê şevê 
de, malbat û xizm û kes bi hev re di mala 
kalikên xwe de kom dibin û bi xwarinên 
xweş û mîweyên cur bi cur weke Şimtî, 
Hinar, Dindik* û ... mêvandariyê ji hev 
dikin û bi stiran, xweşî û şadiyê re vê şevê 
pîroz dikin. Diyar e kombûna wan di bingeh 
de hêcetek ji bo nûkirina tebayî û yekîtiya 
wan bi hevre ye. 

Hêjayî gotinê ye ku Mîtraperestî li 
Kurdistanê ve ber bi cîhanê belav bûye, 
çimku yek ji şûnwar û peristgeha 
Mîtrayiyan ku bo çaxeke gelek kevnar 
vedigere, li Kurdistana îranê ye bi navê 
şikevta Kereftû li nêzîk bajarê Seqizê û hin 
şûnwarên di şikevtê de li sedsala 3'an 
(zayînî) û di çaxê Şapûrê duyemîn de hatin 
hiloşandin. 

Ya girîng li wir de eva ye ku cejna şeva 
Yeldayê serbarê wê ku bo me Kurdan weke 
tradîsyon û kulturê, cihê taybet yê xwe 
heye, lê girîngiyek din û bîranîna cejnek din 
di dîroka Kurdan de ye û di rastî de cejna 
du cejn e. Bîranîna bûyerek mezintir ji wan 
ku ne efsane û çîvanokî ye û ne jî 
pêwendiya mesebî heye. 


rondik kirin û gelê Kurd û partiya yadigara 
wî jî daxdar û kovandar. Lê bi koretiya çavê 
terîperweran, piştî çendîn sal ji avabûna vê 
roja şevqdar, niha jî tîrêj û çirûskên vê rojê, 
ronahîkerê rêya teng û tarî ya xebatkar û 
azadîxwazên Kurd û partiya yadicjarê wî,( 
Partiya Demokrat ya Kurdistana Iranê) ye. 
Bila xatircem bin ku bi rijandina stêrka 
temenê Qasimlo, nikarin çirayê rêniwînî, 
ders û gotinên binirx yên wî bitemirînin û 
dîwarê ku bi xwe hoste û mîmarê wê bûye, 
biherifînin. 

Her eva maye ku bêjim çawa ku zistan 
bi tarîtirîn û dirêjtirîn şevê dest pê dike, lê 
tovê geşekirina rengên bedew û bayê hênik 
û arambexş yê jiyanê di vê şeva tarî de, li 
Yeldayê de, berê xwe digre heya ku biharê 
bi xwe re bîne, lewre werin em jî bi hev re 
vê şevê ku rûpelek ji nasnameya me ye, 
pîroz bikin û peymanê nû bikin heta 
serkevtina yekcarî rêvîngên rêya şehîd 
Qasimlo bimînin. 

(Çimku Hinar, Şimtî û Dindik bi sedema 
hebûna navik û tovê zor, sembol û 
nîşaneya zayîn û bergirtina zaf e) 

Konferanseke Çapemeniyê Ji 
Bo Sekreterê Giştî Yê PDK 
îranê, Rêzdar Mistefa Hicrî 
Hate Lidarxistin 



Roja înê, 29.12.2006'an, seet ll'ê sibê di saloneke 
binkeya Deftera Siyasî ya PDK îranê, bi beşdariya 
nûçegihanên medya û ragihandinên Partiya Demokrat 
ya Kurdistana îranê, Konferanseke Çapemeniyê ji bo 
rêzdar Mistefa Hicrî, Sekreterê Giştî yê pariyê hate 
lidarxistin. Konferansa han ku 2 demjimêran dom kir, ji 
bo agehdarbûna raya giştî li ser helwestên herî dawîn 
yên PDK îranê derbarê pirsên siyasî ên girîng di asta 
navneteweyî û Rojhilata Navîn û Kurdistanê de û 
nemaze biryara cezakirina îranê ji aliyê Konseya 
Ewlekarî ya Rêxistina Neteweyên Yekbûyî hatibû 
pêkanîn. 

Beşeke girîng ya din a Konferansa Çepemeniyê ji bo 
bersivdana Sekreterê Giştî yê PDK îranê bi pirsên 
nûçegihanên beşdar di Konferansê de li ser cudabûn û 
veqetiyana hejmarekji endamên partiyê hatibû 
terxankirin. 

Rapora kamil û berfireh ya Konferansa han liser 
malpera me tê weşandin 


Ji Du Xwendekarên Zanîngeha 
Kurdistanê Re 6 Meh Zîndan 

Bi ser yek ji çalakên xwendekarî yên zanîngeha 
Kurdistanê, Aso Salih û Çiya Hicazî de, 6 meh zîndan 
hate sepandin. 

Di vê derheqê de Aso Salih, da xuyakirin ku ev 
cezaye di pêwendiî tevî şikayeta Seyîd Mehdî 
Textêfîroze û Leyla Frûtmennejad' endamê/a Şewrên 
Îslamî yên bajrê Sine, bi ser de hatiye sepandin, ji ber 
ku me nûçeya pevçûna navbera wan her du kesane di 
şewra bjar de roj, 19.03.1385'an ya Rojî, li belavoka 
xwendekarî ya "Deng" de belavkiribû. 

Xwedî îmtiyazê vê heftenameyê, Aso Salih got: 
"Belavoka "Deng" belavokeke xwendekarî bû û di 
çarçoveya zanîngehê 

/v 

Piştevanî Ji PDK Iranê Berdewam E 

Piştî wê ku hejmarek ji endamên PDK îranê cudabûna 
xwe ji refên xebata azadîxwazane ya vê partiyê îlan 
kirin, hêşta bi awayekî berfireh peyamên piştgiriyê ji 
aliyê xelkê mafxwaz yê Kurdistanê li bajarên cur bi 
cur her berdewam e. Herwiha li derveyî welat jî 
endam, dost û alîgirên partiyê piştgiriya xwe ji partiyê 
nîşan dane û ev kiryara wan kesan di vê qonaxa 
dîrokî û hesas ya neteweya Kurd de şermezar kirine. 

Ji bo agahiyên zêdetir seredana malpera 
kurdistanmedia.com bikin. 



Gerek Kurt Di Dîrokê De ... 


Amadekar: Nûredîn Sofîzade 

16.12.1946: Bo cara dawiyê nemir Mela Mistefa Barzanî ji Pêşewa Qazî 
Mihemed re xwast ku tevî Barzaniyan ji bajarê Mehabadê derkeve û xwe 
nede destê Rejîma Şahê îranê û Mela Mistefa Barzanî amade bû ku di 
bin biryar û desthilata wî de bin. Lê Qazî Mihemed got: "herçend jiyana 
min dikeve tirsê, lê ez xelkê bicî nahêlim". 

17.12.1903: Bo yekemîn car mirov karî amûra firînê çê bike û karê 
firînê jî serkevtiyane encam bide. Eva jî ji aliyê "Rayt" ve hate encamdan. 
17.12.1945: Destbiserdagirtina binkeya Şaredariya bajarê Mehabadê ji 
aliyê xelkê ve weke nîşaneya dawiya desthilata Hikûmeta Navendî. 
17.12.1945: Diyarîkirina navê pîroz yê Pêşmergê Kurdistanê, herwiha 
diyarîkirina Roja Pêşmerge di vê rojê de li sala 1985'an. 

17.12.1946: Hatina hêzên rejîma Şah ji bo bajarê Mehabadê û bi dawî 
hatina temenê Komara Kurdistanê. 

17.12.1985: Birêveçûna Kongireya 7'an ya PDK îranê ku bi Kongireya 
40 sal xebatê hatiye naskirin. 

17.12.1986: Hunermendê mezin û navdar yê gelê Kurd, Mihemed Arif 
Cizrawî koça dawiyê kir. 

18.12.1985: Fayiq Bêkes helbestvanê Kurd koça dawiyê kir. 
18.12.1998: Hêzên Amerîkayê ji nişkêve êrîş kirine ser binkeyên eskerî 
yên îraqê ku bi navê êrîşa Riviyê Deştê hatiye naskirin. Di vê êrîşê de 
ku bêtir ji 70'ê seetan domand, sed binkeyên eskerî yên rejîma Bees 
hatine bombaran kirin, ku Koşka Serok Komariyê jî yek ji wan binkeyan 
bû. 

21.12.1991: Birêveçûna kongireya 9'an ya PDK îranê di bin navê 

Kongireya Qasimlo. 

22.12.1930: Stêrka geş ya neteweya Kurd der ket. Dr. Ebdulrehman 
Qasimlo, rêberê leheng û navdar yê gelê Kurd di bajarê Urmiyê, Herêma 
"Geliyê Qasimlo" de ji dayîk dibe. 

22.12.1952: Serkeftina berbijarê PDK îranê li bajarê Mehabadê di 
hilbijartinên gera 17'an ya Parlemana Şêwran. Ev hilbijartine ji aliyê 
dewleta îranê ve hate betalkirin. 

23.12.1972: Di welatê Nîkaragoyê de bi sedema erdhejeke xurt, pitir ji 
10 hezar kesan jiyana xwe ji dest dan. 

23.12.1972: Hêzên Yekîtiya Soviyeta berê "Kabol" a Paytexta welatê 
Efxanistanê girtin. 

24.12.1951: Lîbiyayê serxwebûna xwe ragihand û di qareya Efrîqayê 
de bû welateke serbixwe. 

24.12.1968: Yekemîn gera esmanî "Apalo 8" bi serkevtî gehîşte ser 
heyvê. 

25.12.1979: Piştî peyama Xomeynî ya 17'ê meha Novemberê, ji bo 
rawestandina şer di Kurdistanê û soza çareserkirina doza kurd, desteya 
nûneratiya Kurd pêk hat û gelaleyeke 26 madeyî amade kir. Endamên 
nûnerayetiya Kurdistanê navhatibûn ji: Dr. Qasimlo, Şêx Îzedîn Hûsênî û 
nûnerê partiya Çirîkên Fedayî. 

25.12.1977: Hunermendê binav û deng yê Cîhana Sînemayê "Çarlî 
Çaplîn" koça dawiyê kir. 

26.12.2003: Bi sedema erdhejeke xurt li Bajarê Bemê li Rojhilata îranê, 
nêzîk 40 hezar kesan jiyana xwe ji dest dan. 

26.12.1997: Birêveçûna kongireya ll'an ya PDK îranê li bajarê 
Kerkûkê bi navê kongireya Xebatkarên Xweragir. 

27.12.2004: Bi egera bahoz û erdheja naskirî bi "Sonamî" li çend 
welatên Başûra Asiyayê de, pitir ji 150 hezar kesan jiyana xwe ji dest 
dan. 

28.12.1983: Êrîşa hêzên rejîmê bo ser gundên "Girmav, Nirvan, 
Zerbenî û Tajanê" a ser bi bajarê Banê ji aliyê Pêşmergeyên PDK îranê 
ve bi şikestê re berbirû bû û pitir ji 150 kes ji Xulamok û kirêgirtiyên 
rejîmê hatine kuştin. Lê mixabin du Pêşmerge bi navên Salih Salihî û 

Resûl Xalidî Şehîd bûn. 

28.12.1984: Di şereke giran de tevî hêzên rejîmê li gundê "Dilke" li 
devera Serşanê, 4 Pêşmergeyên PDK îranê li Hêza Efşîn bi navên 

Ebûbekr Zihûrî, Cemal Moderis, Hesen Remezanî, Mihemed 
Mihemedî şahîd bûn. 

31.12.1984: Yek ji Fermanderên xweşmêr li hêza Pêşewa bi navê 
Silêman Topî li devera Berdereş a Bajarê Mehabadê şehîd bû. 

Jin Û Bizava Neteweyî Ya Kurd 


Meryem Hacîpûr 


D 


îroka gelê Kurd weke mezintirîn 
neteweya bê dewlet li cîhanê tijî ji 
xebat, tekoşîn û xwegorîkirin di rêya 
gihîştin bi armancên neteweyî û 


herwiha bidestxistina maf û azadiyên 
demokratîk û berheq ên neteweyî ye. Şoreş û 
tevgerên berdewam yên gelê Kurd di 
seranserê Kurdistanê û tepeserkirina 
berdewam a wan ji aliyê desthilatên serdest li 
ser Kurdistanê û teslîmnebûna Kurdan, hemû 
mînakên xuya li dijî zulmêbûn û heqxwaziya 
gelê Kurd di dîrokê de bûye. Şoreşa Şêx Seîd 
û Seyîd Reza Dêrsîm li Kurdistana Bakûr û 
Şoreşa Şêx Mehmûd li Silêmanî, Şêx Ehmed 
Barzanî û Mela Mistefa Barzanî li Kurdistana 
Başûr û Cafir Sultan Hewraman û ... li 
Rojhilatê Kurdistanê mînakên baş ji bo vê 
rastiyê ne... 

Lê yek ji girîntirîn bûyerê dîroka Gelê Kurd 
damezirandina Komara Kurdistanê ji aliyê Qazî 
Mihemed û pêş wê jî avakirina PDK îranê bû. 
Em dikarin ji Komara Kurdistanê bi sedema 
hebûna sîstema perwerdehiya modern, sirûd, 
ala û zimanê neteweyî û ji hemûyan girîngtir 
hatina jinan bo nava meydana civakî, kulturî 
weke dewleteke Kurdî ya modern binav bikin. 
Komara Kurdistanê serbarê vê yekê ku tenê 
karî 11 mehan li ser pê raweste, lê di vê 
heyama kin û kurt de, gavên pir micid di 
pêxema pêşvebirina civakê di warên cur bi cur 
de, avêt ku em dikarin bi damezirandina 
Yekîtiya Jinan û teşwîqa jinan ji bo hatin bo 
beşdarkirina di warê civakî û kulturî weke 
mînak îşare bikin. 

Jin ku nîviya civaka mirovahiyê pêk tînin, 
hertim mil bi milê mêran li dijî zulm û 
zordariyê di her civakekê de xebat kirine, 
herwiha jinên Kurd jî ku hertim di bin zulmeke 
du hember ji aliyekê bi sedema Jinbûna xwe 
û ji aliyeke din jî bi sedema Kurdbûna xwe 
de bûne, dîsan tu demekê ji xebat li dijî 
newekheviya neteweyî û regezî dest 
hilnegirtine û berdewam di dîrokê de karîn û 
şiyana xwe îsbat kirin û di warên cur bi cur de 
weke dîrok, siyaset, çand û heta leşkerî de jî 
cihê serbilindî û rûmeta neteweya xwe bûne. 

Jinên weke Adile Xanima Osman Paşa, 
Qedem Xêr, Şa Xatûn keşa Neqedeyî, 

Minaxana Qazî, Bira Helîm, Miha Nêrgêz, 

Leyla Qasim, Leyla Zana, Mestûra Kurdistanî û 
gelek jinên navdar ên jinên din hemû ev 
şêrejinane bûn ku di xebat li dijî newekheviyê 
de pir dijwarî û zehmetî kişandine û jinên din 
jî bi hatin bo nava refên partiyên siyasî weke 
Pêşmerge bi xebata çekdarane li dijî zulm û 
zordariya desthilatên ser Kurdistanê û 
newekheviyên civakî rabûne. 

PDK îranê ku dîrokeke rohn û tejî serbilindî 
ya 61 sal xebat di pêxema gihîştin bi maf û 
azadiyên neteweyî û mirovahî de heye, 
hergav delîve û rewşeke baş ji bo domandina 
xebata jinan weke Pêşmerge li dijî 


newekheviyên zal li ser civakê pêk anîne. 

Jinên ku ji bo bidestxistina armancên mirovî û 
neteweyî yên xwe li ser gelek astencj û 
kospên civakî derbas bûne. Di PDK Iranê de jî 
jinan mil bi milê mêran di çeperên şer de 
karîn û şiyana xwe nîşan dane. Lê em nabe vê 
rastiyê ji bîr bikin ku hejmara jinan di nava 
hêzên Pêşmerge li hemû partiyên siyasî de 
gelek kêm in. Em dikarin civaka mêrserdest û 
kevneşop ya Kurdistanê bi astengên bingehîn 
li ser rêya hatina jinan ji bo çepera xebatê 
bizanin. 


Niha guhertinên civakî û kulturî yên kûr û 
berfireh ku di civaka Kurdistanê de pêk 
hatine, ku em dikarin nîşaneya eşkere ya vê 
di pêşkevtinû zêdebûna şaristaniyê ji 30 ji 
sedê di destpêkas şoreşa 1979'an bi 55 ji 
sedê ya niha û herwiha zêdebûna astê 
xwendewarî ji 42 ji sedê bi 72 ji sedê ya niha 
bibînin, hebûna jinan di civakê de ne mumkin 
ne kiriye û êdî takekes û civak nikarin bibin 
asteng. 



Li rastê Mehtab, li çepê Şîlan. Du keçên Pêşmerge di dema xwendina sirûdek şoreşgerî de 


Lênihêrîneke kurt bi ser dîroka partiyên 


Jin bi hatina zêdetir ya xwe bo nava çeper 
û meydanên xebatê mil bi milê mêran û xebat 


siyasî di Kurdistanê de, bi başî xuya dike ku 
nebûna jinan di asta rêberatiyê û weke hêza 
biryarder di hemû partiyên siyasî yên 
Kurdistanê de lawaz û kêmreng e û di Komara 
Kurdistanê de jî li her çende ku jin bi awayekî 
berbiçav hatine nav meydana xebatê û 
Rêxistina Jinan ava bû, lê dîsan jî mêrserdestî 
li ser civakê bi başî xuya ye û di rastî de 
biryarên siyasî hemû pêwendî bi mêran re 
hebû û jin di çarçoveya rêxistina jinan de bi 
awayeke xuya û berçav ji têkelî û beşdarî di 
siyasetê de hatine dûrkirin û di rastî de 
siyaset kareke mêrane bû. 


di pêxema bi destxistina mafên neteweyî û 
mirovî yên xwe, ne tenê dikarin li ser bizava 
neteweyî ya Kurd bandoreke mezin û erênî 
nebin, belkî dikarin civaka mêrserdest ya 
Kurdistanê ber bi guhertin û serbestbûn ji 
mêrserdestiya zal, pêş bibin. 

Di dawiyê de divêt em bibêjin ku rastiyeke 
haşahilnegir e ku heke nîviya civakê ji xebatê 
bihê bêparkirin, ev kirine ne tenê kareke şaş û 
çewt e, belkî qebûl û erêkirina têkçûn û ne 
serkevtin di rêya gihîştin bi hêvî û armancên 
netewî û mirovî ye. 


Mafê Berbijarbûna Jinan Di Hilbijartinên 
Parlemana Mîrîtiyên Yekbûyî Yên Erebî 


Bo cara yekemîn li Mîrîtiyên Yekbûyî yên 
Erebî, îsal jin dikarin bibin berbijara 
nûnerên Parlemenê. 

Hêjayî gotinê ye ku 439 jin bûne 
berbijarên parlemanê û cehdê dikin ku 40 
kursiyên parlemanê bi dest bixin. Herwiha 
di Mîrîtiyên Yekbûyî yên Erebî de, jinan 
mafê karkirinê hene, lê hêj jî ji gelek hiqûq 
û mafên civakî bêpar in. 


Li piraniya welatên Erebî de mafên jinan 
bi xurtî tên binpêkirin û perçiqandina jinan 
bi awayekî tund ji aliyê dewlet û civakê ve 
dimeşe. Di van du salên çûyî de eva 2-3 
nimûne ji mafê berbijarbûna jinan di 
welatên Erebî de bûn ku me dîtin. Lê hêjî 
rewşa jinan di wan welatane de pir dijwar 
e. 

Rêxistina Efûya Navneteweyî Derheq Idamên 
Taze Li Xozistanê De Hişyarî Da îranê 

R êxistina Efûya Navneteweyî di raporekê de 
derheq îdama 3 girtiyên Ereb yên Xozistanî, ji 
çarenivîsa 9 girtiyên gunehbar yên dosiyeya 

bombedanîna sala bihorî ya bajarê Ehwazê, 
nigeraniya xwe îlan kir. 

Rêxistina Efûya Navneteweyî di 2 raporên kemilî li 
ser îdama 3 girtiyên Ereb yên Xozistanî di roja 
Sêşemî, 28'ê Sermawezê (19.12.2006), di girtîgeha 
Sipîdar ya Xozistanê, derheq metirsiya îdamê ji bo 
gunehbarên din yên vê dosyayê, nigeraniya xwe îlan 
kir. 

Efûya Navneteweyî dibêje piştî îdama Malik Benî 
Temîm, Elîriza Osakerê û Elî Metorîzade, egera 
îdama 9 kesên din jî heye. 

Navê wan 9 girtiyan pêkhatine ji: Macid El Boxbîş, 

Mihemed çeibpûr, Ebdulhusêyn Herîbî, Xelef Xozeyrî, Qasim Silamet, Ebdula Silêmanî, 
Ebdulreza Senewatî Zereqanî, Ebdula Ferecula Çeib, Husên Merazî. 

Efûya Navneteweyî îşare bi îtirafa 10 kes ji gunehbarên vê dosiyayê dike ku roja 
13'ê meha Novembera 2006'an di kanala Xozistanê de belav bû. 

Efûya Navneteweyî li ser vê baweriyê ye ku ew kesên ku di wan îtirafane de bi Elî 
Motîrînejad hate nasandin, hemen Elî Metorîzade ye ku roja sêşemî, 19.12.2006'an tevî 
du kesên din yên gunehbar hate îdamkirin. 

Herwiha Efûya Navneteweyî di rapora duyem ya xwe de Elî Meitorîzade, weke yek ji 
damezirînerên partiya Elwefaq di Xozistanê dide nasandin. 

Efûya Navneteweî zêde dike ku cendek (meyt)ê 3 îdambûyên Xozistan hetanî niha 
radestî malbatên wan nehatiye kirin û tirsa vê heye ku ew di goristaneke giştî ku navê 
vê "Lenet Ava" ye, bihên veşartin. 

Herwiha rapora duyem ya Rêxistinê xuya dike ku Fehîme Îsmaîlzade ku tevî mêrê 
xwe Elî Meitorîzade di halekê de ku 8 mehîpêgiran bûye, hatiye girtin û beriya ku bi 15 
sal cezaya girtîgehê bihê mehkûmkirin, zarokê xwe di girtîgeha bajarê Karonê aniye 
dinê. 

Efûya Navneteweyî herwiha zêde dike ku Elî Meitorîzade piştî girtinê di ciheke 
nediyar hatibû hepsîkirin û li wir de tevî îşkenceyê berbirû bûye. 

Efûya Navneteweyî ji serokê Olî û serokê Dezgeha Dadê ya Komara Îslamî daxwaza 
ragirtina îdama gunehbarên din yên vê dosyayê dike û ji kom, komele û kesayetiyên 
mirovdost daxwazê dike ku bi şandina nameyan ji bo Xameneyî û Mehmûd Haşimî 
Şahrûdî, vê daxwazê ji wan 2 karbidestên rejîmê bikin. 

Mizgînî: 

YCDK îranê Li Welatê Norwejê Bû Endamê Fermî 
Yê Komîteya Peywendî Û Zaniyarîdanê Ya 
Neteweyên Yekbûyî Li Norwejê 



Ciwanên xebatkar û dilpir li hêviya 
Kurrdistanê! 

Endamên Yekîtiya Ciwanên Demokrat 
ya Kurdistana îranê! 

Em bi kêfxweşî ve we agehdar dikin ku 
piştî hewildan û xebateke zaf ya Komîteya 
Giştî ya YCDK îranê li welatê Norwejê, 
YCDK îranê li wî welatî, bi awayekî fermî bû 
endamê Komîteya Peywendî û Zaniyarîdanê 
ya Neteweyên Yekbûyî (UN)ê li welatê 
Norwejê û bi vî awayî rêxistina me gaveke 
din a zanistî û dîplomasiyê ber bi pêşve 
avêt. Em hêvî dikin ku di pêşerojê de bêtir 
bikarin ji vê rêyê ve organ û kes û aliyên 
din nas bikin û cehd û hewlê bidin bi 
qazancê doza rewa û berheq ya gelê me, ji 
wan mafên ku me weke endambûna xwe 
hene, mifahên erênî û pêwîst werbigirin. 

Heke caran destê gelê Kurd bi binke û 
binyatên cîhanî û navneteweyî nedigihîşt, 
îro êdî ew pêvajo dawî pê hat û em bi hev 


re dikarin li gelek deriyên din bixin û 
Kurd û doza wî ya berheq bikin mijareke 
navneteweyî û gelek deriyên din li dû 
hev jêre vekin. 

Her li ser vê bingeha netewî bû ku 
YCDK îranê li gorî şîret û rênimayiyên 
PDK îranê, hate avakirin û em hemû 
aliyekê jî piştrast û bêxem dikin ku 
gavên me ji bo pêşve, bi mifahwergirtin 
ji şêwaz û metodên akademî û zanistî dê 
berdewam bibin û roj li pey rojê zêdetir 
ji bo navneteweyîkirina doza Kurd 
hewlan bidin û xebatan bimeşînin! 

Em hêvîdar in ku di pêşerojê de 
serkevtinên zêdetir ên bi vî awayî 
bidestve bînin! 

Komîteya Gîştî ya Yekîtîya 
Ciwanên Demokrat ya Kurdistana 
îranê, Norwejê 

14.12.2006 


Biryarnameya 
Rêxistina Neteweyên 
Yekbûyî Li Ser 
Binpêkirina Mafên 
Mirovan Di îranê De 



Civata Giştî ya Rêxistina Neteweyên 
Yekbûyî ku 193 welat endamên wê ne, di 
biryarnameyekê de ku bi 73 dengên Erê, 50 
dengên Dijber û 55 dengên bêalî hate 
pejirandin. Di vê biryarnameyê de li hember 
binpêkirina berfireh ya mafên mirovan bi 
destê Rejîma Komara Îslamî nerazîbûn û 
nigeranî hatiye xuyakirin. 

Di vê biryarnameyê de Civata Giştî ya 
Rêxistina Neteweyên Yekbûyî nigeranî û 
nerazîbûna xwe ji îşkence û dadgehîkirina 
girûpên parêzer yên mafên mirovan, 
neraziyên siyasî û olî, rojnamevanan, 
endamên parlemanê, xwendekar, melayan û 
mamostayên zanîngehan, nivîskarên malperên 
taybet (weblag) û endamên Yekîtiyên 
kedkaran îlan kir. 

Di biryarnameya han de rexne û gazinde ji 
Rejîma Komara Îslamî hate girtin û têde 
hatiye ku ev rejîmê hertim dijberê pîvan û 
mercên navneteweyî yên mafên mirovan 
bûye. 

Biryarnameya Neteweyên Yekbûyî Rejîma 
Komara Îslamî bi sedema bikaranîna 
îşkenceyê, îdamên giştî, newekhevî li dijî jinan 
û kêmaniyên neteweyî û olî bi sûçbar dizane. 

Herwiha biryarnameya Rêxistina 
Neteweyên Yekbûyî daxwaz ji Komara Îslamî 
ya îranê dike ku rêz û hurmetê ji mafên kamil 
yên mirovan ji bo kombûn û azadiya 
raderbirîn û axavtinê ewle bike û dest ji 
êşandin û acizkirina çalakên mafên mirov û 
dijberên siyasî berde û mifahstandin ji 
îşkenceyê qedexe bike û bi rêz û hurmet ve 
pêvajoya kamil ya birêvebirina qanûnê ewle 
bike. 

Komara Îslamî berdewam seba binpêkirina 
mafên mirovan, bo mînakîdama nûciwanên 
temen kêmtir ji 18 salan û bikaranîna cezayên 
xurt ên din weke şelaqlêdan, birîna endamên 
laşê mirovan, girtin û binçavkirina neyar û 
çalakên siyasî û daxistin û qedexekirina 
rojname û malperên înternetî ketiye ber êrîş û 
rexneyan. 

Jêder: "Radiyo Farda" 

“Şeva Herî Dirêj” 


E z ji nivîsên hersê Altanan jî hez 

dikim. Li rojnameya Milliyetê nivîsên 
Çetîn Altan, di rojnama Hurîyetê de 
nivîsên Ahmed Altan û di rojnama 
Star û Sabah'ê de şîroveyên Mehmed Altan 
dixwînim. Dema ku pirtûkên nû yên van 
hersê nivîskaran derdikevin ez dikirim û 
dixwînim. 

Ji bo ku întresa min li ser edebiyatê ye, 
çi romanên Ahmed Altan derketine, min 
kirîye û xwendiye. Herî dawî min romana wî 
ya bi navê " Şeva Herî Dirêj" kirî û xwend. 
Xwendina romanên Ahmed Altan qet min 
aciz nake û berevajê wê pir xweşa min 
diçe. Hinek romanên hinek nivîskaran hene, 
ez nikarim heta dawî bixwînim. Xwendina 
wan min aciz dike, roman min nakişîne nav 
xwe û ez tu tehm û lezeteke ji xwendina 
wan wernagrim, loma jî nîvî de dihêlim. Min 
hêj tu romaneke Ahmed Altan nivî 
nehêştiye, min temamî hetanî dawî 
xwendiye. 


Hemû romanên Ahmed Altan bi min 
xweş tên, lêbelê ev romana wî ya dawî 
"Şeva herî dirêj" bi min hîn xweştir hat. 
Bûyera vê romanê li Kurdistanê derbas 
dibe. Mijara romanê kuştina keç û jinên 
kurd in û herweha kuştina zarokekî kurd ê 
12 salî ye. Navî vî zarokî 12 salî "Hêja" ye. 
Ev bi şêweyeke "qesas ne diyar e" tê 
kuştin. Hinek leheng û fîgurên romanê kurd 
in û navên wan jî kurdî ne. Herwekî "Rojda" 
, "Hêja", "Berrîn". Herçiqas Ahmed Altan di 
romanên xwe yên din de jî -bi hindikayî be 
jî - behsa kurdan dike, lêbelê di vê romanê 
de hîn pirtir behsa kurdan û rewşa gelê 
kurd dike. 

Romana Ahmed Altan ji hêla mijara xwe 
ve balkêş e û ji hêla naveroka xwe ve 
romaneke gelek dewlemend e. Di vê 
romanê de têkiliyên sosyal civakî û 
herweha têkiliya jin û mêrî, sedaqat û 
xapandin, xweşî û nexweşiyên evînê û 
evîndariyê, sedemên kuştina keç û jinên 
kurd li dewerên Kurdistana bakur û gelek 
tiştên civakî, bûyerên rojane û taswîra 
gund û cografya bakurê Kurdistanê bi 
şêweyeke edebî hatiye ravekirin. 

Heyeteka îlmî/zanîstî ji bo lêkolîna 
sosyolojîk pêk bîne diçe dewereke 


Kurdistana bakur û li gundek bi cih û war 
dibe û dest bi lêkolînên sosyolojîk dike. Di 
romanê de çend zanîstên /îlîmdarên biyanî 
-ewropî (Jacquesê Îtalî û sosyolog Beatrice 
ê Fransî, psîkyatrîst Gunterê Spanyolî, 
Doktror Amy'ê Almanî) jineka tirk a bi navê 
Yelda, zilamekî ku berê komser bûye û 
paşê dev ji polîsiyê berdaye û şirketa 
ewlekariyê ya parastina şexsan 
damezrandiye û kurdên bi navê Rojda, 

Hêja û Berrîn hene. Dekora romanê bi 
rewşa gelê kurd, kuştina keç û jinan ji bo 
namûsê û kuştina zarokekî 12 salî ve hatiye 
nexşandin. 

Lehenga romanê Yelda hem lêkolîna 
xwe ya sosyolojîk didomîne û hem jî bi 
evîndarê xwe Selîm re têkiliyên xwe bi riya 
telefonê pêk tîne. Yelda bi evîndarê xwe ve 
gelek girêdayî ye, lêbelê carna difikire ku 
sedeqeta xwe bişkîne û ji xwe re bi kesên 
din re raze, pevşabûnê pêk bîne. Ew zanê 
ku evîndarê wê Selîm ew dixapîne û bi 
jinek din re şadiman dibe. Loma jî herdem 
bi şik li Selîm dinêre. Ji xwe hatina Yelda'yê 
ya bi heyeta lêkolînê re ji ber sedemên 
daxwaza xwe ji Selîm dûrxistinê ye. Di 
cihek de Yelda dixwaze xwe ji Selîm dûr 
bixe û di cihek din de hertim wî difikire û di 
heş û eqilê wî de Selîm heye. Ji ber meraqa 
gelo Selîm likur e? Niha çidike? Û filan û 
bêvan her roj ji Selîm re telefon dike û 
dipirse; tu tenêyî? Yek li cem te heye? 

Yelda bêhemdê xwe ji dûr ve jî be dixwaze 
Selîm kontrol bike. Di esasê xwe de Yelda 
bi heq e ku ji Selîm şik dike. Lewre têkiliyên 
Selîm bi jineka ku navê wê Fahrûnîsa ye re 
heye. Çawa ku Yelda ji Selîm re telefon 
dike, herweha Selîm jî hercar ji Fahrûnîsa 
re telefon dike. 

Di romana Ahmed Altan ya bi navê 
"Şeva herî dirêj" de behsa rewşa gelê kurd 
jî tê kirin. Ji romanê diyar dibe ku cih û 
warê romanê heremeke Kurdistanê ye. 

Cihê bûyeran û lêkolînê gundên Kurdistana 
bakur in. Gundên xêzan, feqîr û belengaz 
in. Di van gundan de gundî feqîr û perîşan, 
axa jî xwedî hebûna aborî ne, anku 
dewlemend in. Di gundan de xaniyên herî 
xweş xaniyên axa ne. Taswîra xanî û 
baxçe, deşt û çiyayên herêmê taswîreke 
xwezayî -natur- û egzotîk e. Taswîra 



Lokman Polat 


nivîskar a derbarê deşta Mezopotamyayê 
ya efsanewî ve gelek manedar e û balkêş e. 
Ahmed Altan behsa pisporên asurî, 
fîlozofên babilî, hespên araban û şerkerên 
kurd dike. Ew kurdan weke mileteke - 
neteweyeke mêrxas, şerker, şervan dibîne. 
Ew behsa zimanên ku li bajarê Kurdistanê li 
Mêrdînê tê axaftin anku zimanê kurdî, 
ermenî, asurî, tirkî û arebî dike. Li bajareke 
Kurdistanê axaftina ewqas zimanan 
dewlemendî, pirrengî û şaristaniya axa 
Kurdistanê dide nîşandan. Di romanê de 
taswîra bajarê Mêrdînê wisa baş û xweş 
hatiye ravekirin ku, mirov dixwaze here 
Mêrdînê û bi şev li xweşikbûna bajêr 
binêre. Yê ku Mêrdînê nedîtine, dema vê 
romanê bixwînin dê bixwazin ku bajarê 
Mêrdînê bibînin. 

Taybetiya vê romana Ahmed Altan yek 
jê jî ev e ku; ev pirtûk pirtûka yekemîn a ku 
herî pir hatiye çapkirin e. Ev pirtûk 500.000 
hezar hatiye çapkirin. Li Tirkiyê hetanî niha 
pirtûka ti nivîskarek di yek carek de ewqas 
nehatiye çapkirin. Ji xwe li Tirkiyê 
nivîskarên ku herî pir pirtûkên wan têne 
firotin Ahmed Altan, Yaşar Kemal, Orhan 
Pamuk û Murathan Mungan in. 

Bi min, divê her kurdê ku dikare bi tirkî 
bixwîne, vê romana Ahmed Altan ya bi 
navê " Şeva Herî Dirêj" û hemû romanên wî 
yên din bixwîne. 


Xwendekarên Kurd Li Zanîngeha Urmiyê, Şevbêrka Helbestan Lidarxistin 


Xwendekarên Kurd ên Zanîngeha Urmiyê şeva şemî, 02.10.1385(23.12.2006)'an, şevbêrekeke helbest û 
muzîka Kurdî di saloneke vê zanîngehê de lidarxistim 

Ew rê û resm ku ji aliyê tayê Kurdî ya navenda "îran Zemîn"ê ve ku navendeke xwendekarî ye û li 
ciyê navenda çand û wêjeya Kurdî ya daxistî a bi navê Ronahî de çalakiyên xwe didomîne, hat birêvebirin û 
zêdetir ji 1500 xwendekaran beşdarî tê de kirin. 

Li gorî malpera Urmiyê, 3 girûpên cuda yên muzîka Kurdî beşdarî rê û resmê bibûn û bernameyên xwe 
birêve birin û çendîn xwendekarên Kurd jî helbestên xwe pêşkêşkirin ku pêşwazieyke germ ji aliyê 
beşdaran jê hate kirin. 

Di dawiyê de rêz û qedirgirtin ji çalakên xwendekarî yên navenda qedexekirî ya "Ronahî"yê û kovarên 
daxistî yên bi navê "Tirîfe" û "Manşêt"ê hate girtin û xelat ji wan re hate pêşkêşkirin. 

Çanda Xwendin Û 
Nivîsandinê 


ADAR JIYAN 

adarjiyan@mynet.com 


Helwêst 



^ ro gelek welatên pêşketî û civakên 
T pêşverû bi saya xwendin û 
“ nivîsandinê gihîştine merheleyeke 
payebilind û rûmetdar. Çanda 

xwendinê, bi nivîsandinê re derketiye holê. 
Kîjan gel an jî civaka ku bi xwendinê nasdar 
bûbe, her wiha nivîsandina wan jî ew çend 
pêş dikeve. Di van civakan de xwendin ji bo 
mirovan dibe wekî kurmekî bêhedan û 
nivîsandin jî dibe hînbûniyeke erênî. 

Gava ku mirov dêhna xwe dide civakên 
dinê, pêşketin û serkeftina wan beramberî 
xwendin û nivîsandina wan pêk tê. Li aliyê 
din, gava ku mirov bala xwe dide civakên 
paşmayî û bindest jî, tevê wan ji xwendin 
û nivîsandinê dûr û bêpar mane. Ev jî vê 
rastiyê derpêş dike ku pileya dewlemendî, 
şarmendî û şarezabûna civakekê rasterê bi 
mêjera xwendin û nivîsandina wê ve 
girêdayî ye. 

Xwendin, livbaziyeke payeberz a ku 
mirov ji asta lewrirtiyê rizgar dike û derdixe 
pileya herî birûmet û serbilind. Ji do heta 
îro, çi feylesof, zanyar, ramanwer, 
peyamber, pêşeng û ronakbîrên ku hene 
pêşî meyla xwe dane ser xwendinê û 
nivîsandinê. Bi saya xwendin û nivîsandinê, 
zanîna xwe pêşve birine; hewm û 
komasiyên xwe yên zanistî, pêşî bi hemsal 
û hemdemiyên xwe re parve kirine. Zanîn û 
daneyên ku ji hêla van zanyar û 
ramanwerên afirêner ve hatine dahênandin 
wekî mîrateyeke mayînde, radestê nifşên 
mirovahiyê bûne. Û ev kevneşopî her ku 
diçe xwe nûtir, xurtir û şarezatir dike. 
Beramberî vê çanda kevnar, gelek alav û 
amrazên teknolojiyê, şaxên zanînê û 
cureyên şaristaniyê jî derketine holê. Ji bo 
wê xwendin tenê ne hînbûniyeke kesane 
ye; her wiha ew têkoşeriyeke hişmendî ya 
ku gelek şoreşên civakî di xwe de dihewîne 
ye jî. 

Xwendin, bêguman bi 
nûvedaniya(îcada) nivîsê re derketiye holê. 
Belê nivîsandina mirov jî her wisa bi saya 
xwendinê pêşve çûye û kemiliye. Ev 
kemilîna nivîskî jî ji vekirina gelek deriyên 
xêrê re bûye hincet. 

Beriya nivîsê, şûr û mertal, tîr û kevan û 
şûr û rim hebûn. Mirov lehengiya xwe bi 
van alavan re dikirin der; hêz û qaweta xwe 
bi pozber û dijberê xwe dide peyitandin. Li 
şûna pênûs û kaxizên ku mirov pê têne 
şardekirin û şarezakirin, alav û amrazên 
kuştinê yên ku mirov hovebertir û kovîtir 
dikirin, hebûn. Mirovên hoveber, bi hejmara 


kuştiyên xwe, bi dagirkirin û talankirina 
erdnîgariyên dinê û bi şer û pevçûnên 
bênavber hêzdar û pozbilind dibûn. Belê îro 
mirovên şareza bi xwendin û nivîsandina 
xwe, bi zanîn zanyariya xwe û ber û 
berhemên xwe rêzdar û serbilind dibin. 

îcar bi giştî hewcedariya tevê 
mirovahiyê belê bêtir jî pêdiviya civakên 
bindest û paşverû bi xwendin û nivîsandinê 
heye. Li kîjan devera dinê dibe bila bibe, 
heke civak an jî gelek bixwaze xwe ji 
bindestî û rebeniyê rizgar bike, divê pêşî ji 
xeşîmî û nezaniyê bidûr bikeve û xwe nêzîkî 
xwendin û nivîsandinê bike. Pêşketina 
xwendin û nivîsandina wê civakê, teqez dê 
bibe sedema jiholêrakirina nezanî û 
xizaniya wê jî. 

Kilîda hemû deriyên girtî xwendin û 
nivîsandin e. Heta ku çanda xwendin û 
nivîsandin li ser civakekê ferz nebe, 
berxwedîtin û şabûna wê civakê zû bi zû 
pêkan nabe. Heta ku hejmara nivîskar û 
xwendevanên civakekê ji nezan û keslanên 
wê zêdetir nebe, ew civak tu car nikare 
xwe jidilîtî û benitiya civakên serwer û 
desthilatdar rizgar bike. Û her wiha heta ku 
hejmara pirtûkxaneyên civakekê ji 
qehwexaneyên wê zêdetir nebe, azadî û 
serxwebûna wê civakê jî qet pêkan nabe. 

Hemû dem û domanên ronîdariyê bi 
xwendinê re der bûne. Tevê şoreşên 
hişmendiyê bi saya xwendin û nivîsandinê 
bi ser ketine. Peresîn û kemilînên civakî yên 
demên nêzîk tev bi xwendin û nivîsandinê 
re pêk hatine. Zanîna pozîtîf û teknolojiya 
îroyîn bi saya xwendin û nivîsandinê 
gihîştine lûtkeya dawîn. Ber û berhemên 
wêjeyî, çand û kelepûrên kevnare, şahkar û 
serberhemên hunerî... û hwd. hemû li ser 
riknê xwendin û nivîsandinê ava bûne. 

Civat û neteweyên ku ji xwendin û 
nivîsandinê bi dûr ketine, ji xwîner û 
nûserên xwe jî bi dûr ketine. Gel û civakên 
ku ji xwîner û nûseran xwe bi dûr ketine, 
her wiha ji şaristaniyên gerdûnî jî bi dûr 
ketine. 

Çawa ku axaftin û fikirandin ji bo her 
mirovî/ê wekî du pêdiviyên bingehîn yên 
komeleyî têne dîtin, divê xwendin û 
nivîsandin jî wekî du diviyatiyên jênager 
werin dîtin û pejirandin. Hekena, dê axaftin 
qels û fikirandin jî lewaz bimîne û jiyan jî 
bêwate... Ji lewre her fikirandin bi 
xwendinê û her axaftin jî bi nivîsandinê 
têkûz û kamil dibe. Gotina kin, azadiya 
civakekê girêdayî çanda xwendin û 
nivîsandina wê guncan û pêkan dibe. 


Daxuyaniyek Ji Bo Hemû 
Xelkê Kurdistanê Û Bi 
Taybet Akinciyên Bakûrê 
Kurdistana îranê 



Silêman Keleşî 

Em ji hemû aliyekê re radigehînin ku 
hinek kesên derfetperest û nenaskirî di 
bin navê Partiya Demokrata Kurdistana 
îranê(Ararat), ji vê rewşa cudabûna 
hinek ji Kadro û Pêşmergeyên PDK 
îranê mifah wergitine û malpereke 
înternetî binavê Malpera Partiya 
Demokrata Kurdistanê(Ararat) vekirine 
ku bi danîna wêneyên çendîn şehîdên 
Bakûrê Kurdistana îranê di malperê de, 
dixwazin ji rêya wan wêneyên pîroz ve ji 
bo xwe piropagendeyê bikin û îtibarê 
bidest ve bînin. 

Lewra em ji rêya vê daxuyaniyê ve 
radigihînin ku van kesane tu pêwendî û 
têkiliyek bi Kadro û^Pêşmergeyên 
Bakûrê Kurdistana îranê û ne jî PDK 
îranê re hene. 

Van kesane bi nivîsandina navê 
hinek ji Kadroyên wê deverê û danîna 
wêneyên şehîdên serbilind ên vê 
herêmê, tenê dixwazin di vê rewşa 
hesas de niştecihên Kurdistanê bi giştî û 
nemaze xelkê qehreman û şoreşger yê 
vê herêma Kurdperwer û netirs 
bixapînin û ji seha paqij û Kurdîtiya wan 
ji bo qazanc û berjewedniyên xwe ên 
taybetî, derbeyan li tevgera me bixin û 
xizmetekê bi dijminên gel û partiyê 
bikin! 

Eva di demekê de ye ku xelkê 
qehreman û dilsoz yê Kurdistanê gelek ji 
vê çendê şiyartir in ku hinek kes bi 
nivîsandina navê beşekji Kadroyan û 
herwiha Kopîkirina wêneyên şehîdên vê 
devera Kurdistana îranê bikin, bikarin 
dikan û bazara xwe ya reş bi wan germ 
û gur bikin. 

Lewra ye em radigehînin ku van 
kesane tu têkiliyek bi me re nîn e. 

Em kopîkirina nav û wêneyên 
şehîdan bi bêy izn û agehdarî mahkûm 
û şermezar dikin. 

Serkeve tevgera gelê Kurd bi 
rêberiya PDK îranê 

Silav li şehîdên gel û Partiyê 

Silêman Keleşî 

V 14.12.2006 _V 

BBC Dixwaze Fîlmeke Dekomêntî Li Ser 
Koma Muzîkê Ya Kamkaran Çê Bike 

Kanala Televîziyonî a "BBC" dixwaze fîlmeke dêkomêntî li ser 
xebat, tekoşîn, berhem û jiyana endamên girûpa Kamkaran çê 
bike. Lê ev kare hêşta neketiye di qonaxeke micid de. 

Herwiha li gor jêderên baskirî divêt bo çêkirina vê fîlmê izin ji 
dewleta 
îranê bihê 
wergiritin, 
jiberku 
biryar e ku 
ew fîlma 
dêkomêntî 
li bajarê 
Sinê ku 
pêştir cihê 
jiyana 
Kamkaran 
bûye û 

herwisan di Tehrana paytextê îranê de bihê wênegirtin. 

Girûpa Kamkaran ku pêkhatiye ji malbateke 15 kesî, CD a wan 
ya vê dawiyê bi navê "Hetawî Mestan" heya heyamek din karê 
xwe yê tomarkirinê dets pê bike. Ev CD pêkhatiye ji 6 parçe muzîk 
û stranan ku bi dengê hunermendê stranbêj "Peyam Ezîz" û 
helbestên "Mewlana" ji aliyê Orkêstariyayê mezin bi her 3'ê 
zimanên Kurdî, Farsî û Erebî tê pêşkêş kirin. Koma navhatî bi 
hinceta sala Pêxemberê mezin û li ser daxwaza hewzeya çandî a 
Tehranê wê CD çê dike. 

Koma muzîka Kamkaran karîn bi berdewambûn û piştrastbûn bi 
berfirehiya di warê muzîkê de, navekî xweş û bedev ji xwe û 
girûpa muzîkê li herêma Kurdî re bidest bixin. Koma muzîka 
Kamkaran di nava girûpên cîhanê de, kom û pêkhateke taybet in, 
çi ji aliyê afirndin û vehûnandin û herwih eva ku ev xûşk û 
birayane di bin sêya hunera kesayetiyekî weke mamosta "Hesen 
Kamkar" û cesûrî û wefadariya daykeke bisoz û helbestnas 
"Zemane Behramiyan" perwerde bûn û bi hevre bi yekrêzî û 
yekdilî ve xebat kirine û karîne ji aliyê pêşkêş kirin û afirandina 
berhemên balkêş ve sinoran derbas bikin. 



Konferansa Muzîka Kurdî 
Bi Dawî Hat 

Navenda Çanda 
Mezopotamyayê 
(NÇM)ê, bi dirûşma 

"Ji paşerojê heta 
îro ve û ji îro ber bi 
pêşerojê ve 
Konferansa Muzîka 
Kurdî" di nava rojên 
23 û 24'ê meha 
Decembera 2006'an 
ya Zayînî, bajarê 

Amedê kire mêvandarê yekemîn Konferansa Muzîka Kurdî û dawî bi 
kar û xebartên xwe ên serekvtî anî. 

Konferansa Muzîka Kurdî ji raya giştî re encamnameyek belav kir. 
Di encamnameya Konferansa Muzîka Kurdî de hinek ji biryarên ku li 
Konferansê hatine wergirtin, weha ne; 

Di vê Konferansê de carek din piştrast bû ku Kurdistan, di warê 
pirçandî, piroiî û hunerê de coxrafiyek dewiemend e. Ji ber vê yekê, 
divê tevê van nirxan bên parastin û /iser wan iêkoiîn bê kirin. 

Divê bi xebatên akademîk û zanyarî giranî ii ser muzîka Kurdî bê 
danîn û bi zanyaran re pêwndî bê danîn daku muzîka Kurdî bigrin 
rojeva xwe û piştgiriyê bidin pê. 

Muzîsiyen û iêkoiînerên ku ii ser muzîka Kudî dixebitin, bên 
birêkxistin û bi berfirehî bixebitin. 

Bi piştgiriya sazî û muzîsiyenên Kurd, di derbarê muzîka Kudî de 
proje bên amadekirin û pêşkêşê saziyên navneteweyî yên wek 
"UNESCO" Netewên Yekbûyî, Yekîtiya Ewropayê û hwd. bê kirin. 

Ji bo amadekirina arşîv û berhevkirina nirxên muzîka Kudî, // her 
cîhên ku Kurd /ê dijîn, grûbên xebatê bên avakirin û bi xebatek 
hevbeş, saziyên di vî berbarî de bên çêkirin. 

Ji bo ev beiavbûn û perçebûna navbera muzîsiyenên Kurdji hoiê 
rabe, divê Yekîtiya Muzîsiyenên Kurd bê avakirin û her muzîsiyenên 
beşdarê vê Konferansê bibin endamê xwezayî yê Yekîtiya 
Muzîsiyenên Kurd. 

Ji bo avakirina Konserwatuwarên Kurdî, hewidanên pêwistbên 
kirin... 


Ji PflŞfrojf Hfftf îro Vr 0 Ji Iro Ber ffi \e 



'Sf bo bersîvdana Xaçepirsa hejmaran (Sudoku)ye\ 

ya nû, tenê van sê xalên jêrîn berçav bigirin: 


1. Hejmarên 1-9'ê di xet(xêz) û stûna serjêr de 
tenê carekê dubare dibe. 

2. Hejmarên 1-9'ê di xet(xêz) û stûna çeprast de 
tenê carekê dubare dîbe. 

3. Hejmarên 1-9'ê di nava çargoşeke 3x3 de tenê 

xarekê dubare dibe. > 


Bersiva Sudoku a Hejmara 53’an 

Rojnameya panzdehrojî ya siyasî, çandî û giştî 


aem 

Partiya Demokrat ya Kurdistana îranê diweşîne 

Festîvala Navneteweyî Ya 
Kurtefîlman Bi Dawî Hat 



Piştî pêşkêşkirina nêzîkî 50 
kurtefîlman li Festîvala 
Navneteweyî ya Kurtefîlman ku 
4 rojan dom kir û li Hola Gel ya 
bajarê Hewlêrê birêve çû, roja 
28/12'ê di rê û resmeke taybet 
de û bi amadebûna Wezîrê 
Rewşenbîriyê, birêz Felekedîn 
Kakeyî û hejmareke zaf ji 
hunermendan, sînemakeran û 
hunerdostan, xelat bi ser 
baştirîn kurtefîlman de hatin 
dabeşkirin. 

Gotarên rêveberiya 
sînemayê li Wezareta 
Rewşenbiriyê, komîteya 
dadweran û nirxandina fîlman û 
Wezîrê Rewşenbîriyê hatin 
xwendin û piştî ku pîrozbahî li 
sînemakaran û derhêneran û 
beşdarên festîvalê kir Wezîrê 
Rewşenbiriyê ragihand ku di 
bernameya nû ya wezaretê de 
% 80 ê karên me bo warê 
sînema û pêşxistina sînemaya 
kurd hatine terxankirin. 

Her weha amaje bi 
duristkirina bajarê sînema û 
damezrandina dezgeheke taybet 
bi sînemayê kir ku desthilata wê 
firehtir be. 

Piştî pêşkêşkirina gotaran, 
xelat bi ser baştirîn fîlmên 
festîvalê de hatin dabeşkirin ku 

Em Nigeranê Jiyana Mihyedîn Şêx Alî Ne 

Piştî ku roja 20.12.2006'an de, Mamosta 
Mihyedîn Şêx Alî, Sekreterê Partiya Yekîtiya 
Demokrat a Kurd li Sûriyê(YEKÎTÎ) ji aliyê 
dezgeha Ewlekariya Leşkerî ya Sûriyê ve hate 
girtin û ew birin cihekî nediyar û heta niha ji 
rewşa saxlemiya wî ne diyar e. Ev gava hovane 
ya rejîma Sûriyê jî bi armanca tirsandin û 
berlêgirtina xebatkarên azadîxwaz û demokrat 
yên Kurdistana Sûriyê ji bo nemeşandina xebat û 
tekoşîna siyasî û neteweyî ya Kurdan di wî welatî 
de derketiye holê. Ev kiryarên wiha mehkûm û 
şermezar in û nikarin xizmetê bi çareserkirina 
demokratîk ya doza Kurd li Sûriyê bikin. 

Em hêvî dikin ku Mamosta Mihyedîn Şêx Alî bi zûyî û lezgînî azad û 
serbest were berdan. 


r“MIT”a Turkiyê Dibêje Nabe Kerkûk 
Bikeve Destê Kurdan 

Li gorî nûçeyekê ku di 
malpera Avestayê de hat 
weşandin, Rêxistina 
îstixbaratê ya Turkiyê (MIT), 
derbarê Kerkûkê de raporek 
amade kiriye û ew rapor ku t 
awayekî nepenî ji 
desthilatdarên wî welatî re 
hatibû nivîsandin, di kovara 

"TEMPO" ya Turkî de hate weşandin. 

Rapora han ji Turkiyê daxwaz dike ku li hember pêşketinên li 
Başûrê Kurdistanê pêk tên, xwe amade bike û rê nede ku Kurd 
Kerkûkê bi dest xwe ve bînin û nift (petrol)a wê bikeve dest û 
kontrola Kurdan. 

Rapora 3 rûpelî ya "MIT"ê diyar dike ku Parlemana Kurdistanê, 
Wezareta Pêşmerge ava kiriye û hejmara wan digihîje 180 hezar 
Pêşmerge. Rapor ji dewleta Turkiyê daxwazê dike ku li hember wan 
pêşketinan bêdeng nemîne û bi awayekî micid bi vê dozê re 
tevbigere. Rapor ji aliyê cihgirê "MIT"ê cemal Uzgoren ve hatiye 
nivîsandin. 

Dewleta dijî Kurd ya Turkiyê jî wekî îran û Sûriyê bi xurtî ji 
pêşketin û bidestxistinên Kurdan li Kurdistana azad û federal ya 
Iraqê nerehet û nigeran e û hemû hewl û xebata wan têkdan û 
alozkirina herêma azad ya Kurdistanê ye. 


Gemiyeke Torîstî Ya Endonizyayê Bi 600 
Rêwiyan Ve Niqûm Bû 

Terrriê 66 kes ji rêwiyên Gemiya torîstî ya Endonizyayî 
ku roja înê ji Komay a Cawê ber bi Cawê ve birêketibû, 
hatin ditin. Ew gemiya ku hilgirê 600 rêwiyan bû li nêzîk 
Behra Cawê niqûm bû. 

Hêjayî gotinê ye ku heya niha pêtir ji 100 rêwiyên vê 
gemiya Endonizyayî ji aliyê girûpên xilasker(îmdad) ve 
hatine rizgar kirin. 


Swêd Weke Yekemîn Welatê Demokratîk Di 
Sala 2006’an De Derket 

Rojnameya Ekonomîk 
ku li Birîtanyayê weşanê 
dike û girîngiyê dide warê 
siyaset û aboriya cîhanê, di 
şîrove û lêkolîna xwe ya 
herî nû de lîsteyek ji bo 
diyarîkirina mijara 
demokratîkbûna welatên 

cîhanê di sala 2006'an amade kiriye. Armanca rojnamê eva ye 
ku welatên herî demokratîk di cîhanê de bide xuyakirin. 

Ji bo rojnameya Ekonomîkê xuya bûye ku tenê 167 welat di 
hemû cîhanê de hene ku mirov dikare ji wan re bibêje welatên 
demokratîk. Di Lîsteya rojnameya Ekonomîkê de, welatê Swêdê 
di pileya yekem di cîhanê de cih girtiye. îsland duyem, 
Holanada sêyem, Norwej çarem, Danîmarka pêncem û 
Fînlanda weke welatê şeşem yê cîhanê hatiye nasîn. 

Di vê nirxandina rojnameYa Ekonomîk ya Îngilîstanê de, 
welatên Bakûrê Ewropayê û Îskandînavyayê pêşengên wan 
welatan tên dîtin ku pirensîpên demokratîk li jiyana siyasî, civakî, 
aborî, çandî û azadiya ramanê tê de birêve diçin. 

Kureya Bakûr jî di lîsteya han de welatê herî dawî hatiye 
nasîn ku ne demokratîk e. 


pêkhatibû ji sê fîlman: 
-Kurte fîlma Rêbwaranî 
Dolî Henar ji derhînana 
Eşkan Ehmedî, berhema 
kurdistana Rojhilat. 
-Kurtefîlma Kamêra ji 
derhînana Seyfedîn 
Cebarî, berhema 
Kurdistana Başûr. 
-Kurtefîlma Mêlodiya 
jiyanê ji derhînana Hişyar 



Başûr. 

Herwiha çend 

kompaniyayên kurdî jî xelat 
bi ser gelek kurtefîlman de 
dabeş kirin û festîvalê dawî 
bi karê xwe anî. 

PUKmedia 





































